13. kolovoza u Domovinskom ratu

**Domovinski rat po nadnevcima**: 13. kolovoza u Domovinskom ratu.

- Tijekom svog boravka u Hrvatskoj, američki kongresmen Dan Rohrbacher rekao: "Ovo što se danas događa u Hrvatskoj je terorizam po diktatu Beograda."

- Hrvatska Vlada osnovala Komisiju za nadzor prekida vatre.

- U Kninu obavljena razmjena zarobljenika, u kojoj je 47 hrvatskih gardista zamijenjeno za 28 pripadnika srpskih terorističkih jedinica.

**- Srpski teroristi oteli 18 Hrvata iz Orolika, te ih odveli u Srbiju.**

- Brodovi JRM na Dunavu napali Vukovar i Borovo Naselje.

**- Komanda JNA izdala naredbu o dvomjesečnom produženju vojnog roka.**

- Srpski teroristi teškom artiljerijom ponovo napali Sunju.

- Predsjedatelj EZ-a Hans Van den Broek objavio: "Europska zajednica će započeti konferenciju o budućnosti Jugoslavije ako jugoslavenska vlada odbije započeti ozbiljne pregovore."

- Američki Hrvati pred zgradom UN-a u New Yorku zahtijevaju priznanje Hrvatske.

- Srpski teroristi i JNA otvorili minobacačku vatru na Osijek i Beli Manastir.

- Vijeće sigurnosti prihvatilo Rezoluciju 770, po kojoj je odobrena vojna akcija u BiH.

- Helsinki Watch raspisao tjeralicu za ratnim zločincima u BiH.

- Ubijen američki novinar David Kaplan na putu u Sarajevo, dok je bio u konvoju koji je pratio jugoslavenskog premijera Milana Panića.

Hrvatska je Vlada odlučna ispuniti sve svoje obveze, ali ne može su suglasiti s bilo čime što bi bilo ispod razine svih relevantnih rezolucija Vijeća sigurnosti - ističe u pismu hrvatski ministra vanjskih poslova Mate Granić glavnom tajniku UN Boutrosu Ghaliju.

- Četnički vojvoda Vojislav Šešelj najavljuje u Srbijij lov na Hrvate i Muslimane, ako NATO intervenira u Bosni.

- Pristane li Srbija na balkanski mir, London već testirao mogućnost na - KESS-u u Beču da se odmah sveobuhvatno pomogne Beogradu, piše njemački FAZ.

- Vijeće sigurnosti UN raspravljalo o pismu predsjednika Tuđmana, u povodu granatiranja dubrovačkog aerodroma od Karadžićevih Srba, te ga osudilo i upozorilo na svu opasnost toga napada na Republiku Hrvatsku.

- Hrvatska Vlada zatražila od predstavnika Zajednica prognanika Hrvatske da predaju i preostale blokirane prijelaze u UNPA-područja pod nadzor Ministarstava unutarnjih poslova.

- Predsjednik Predsjedništva BiH Alija Izetbegović jučer izjavio da ne kani početi političke pregovore s Fikretom Abdićem.

- Srbi su izazvali u tri navrata teške incidente oko skladišta teškog oružja u okolici Sarajeva koje čuva UNPROFOR, rekao novinarima njegov glasnogovornik Rob Annik.

- Rusija pokušava spriječiti jačanje sankcija protiv "SRJ", jer se vlada u Beogradu ogradila od bosanskih Srba i Rusija će učiniti sve kako bi spriječila donošenje nove rezolucije u Vijeću sigurnosti, javlja moskovska agencije "Interfax".

- Nakon četiri godine Vučurevićevi Srbi iz istočne Hercegovine ponovno granatirali šire dubrovačko područje od Konavala do Slanog. U dubrovačku bolnicu dovezeno 16 ranjenih osoba, a nanesene i velike materijalne štete.

**- U oslobođenim Otavicama, rodnom mjestu velikog hrvatskog kipara svjetskog glasa Ivana Meštrovića, četnici provalili u dvije od tridesetak grobnih kripti Meštrovićeva mauzoleja. Mauzolej su teško oštetili, a procjenjuje se da je ukradeno šest kiparevih radova, od kojih je neke "SR Jugoslavija" izložila u Parizu.**

- Predsjednik Republike Hrvatske dr. Franjo Tuđman jučer telefonski razgovarao s potpredsjednikom SAD Alom Goreom o aktualnim političkim pitanjima nakon akcije "Oluja", priopćeno iz Predsjednikova ureda.

- Treći put nakon potpisivanja Daytonskog sporazuma, u Ženevi se s američkim tajnikom Warrenom Christopherom sastaju predsjednici Tuđman, Milošević i Izetbegović, kako bi učinili još jednu reviziju učinjenog u provedbi Sporazuma.

## Izvori

* Hrvatski informativni centar *Hrvatski spomenar: 11. kolovoza - 20. kolovoza*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.